jkorsvik/nowiki_second_scrape_merged huggingface dataset:
Kathrine Hansson

Kathrine Hansson (født 21. februar 1984) er en norsk tidligere turner som nå er turninstruktør i New York siden 2011. Tidliger jobbet hun som revisor i BDO AS. Hun har en bachelor i revisjon fra 2003-2006. Hun er ni minutter yngre enn tvillingsøsteren Julie Hansson. Fra de var 14 år gamle ble de trent av den estiske treneren Sergej Eisen. De representerte Kristiansand Turnforening.


== Medaljer og internasjonal deltakelse ==
Hun har 20 NM-gull i turn, 12 NM-sølv, 6 NM-bronse, tre gull, ett sølv og en bronse i nordisk mesterskap i turn, ett gull, ett sølv og en bronse i nordeuropeisk mesterskap i turn og ett EM i teamgym. Hun har deltatt i fem EM, fire VM og to universiader. 


== Kilder ==
Rune Stensland: Hva gjør de nå? Julie og Kathrine Hansson. Artikkel i Fædrelandsvennen 28. august 2012 side 20.


== Eksterne lenker ==
(en) Kathrine Hansson på Internet Movie Database
Ristet brød

Ristet brød er brødskiver som er brunet gjennom eksponering fra strålevarme. Bruningen er et resultat av maillardreaksjonen. Risting gjør brødet varmt og hardere, slik at det holder pålegg på en bedre måte. Ristet brød gir en knasende lyd når man tygger.
Den vanligste metoden for å riste brød er ved å anvende en brødrister. Det er imidlertid også mulig å riste brød på en grill (grilling) eller i en åpen ovn.
Man kan også riste et brød i toastjern, på stekepanne og lignende. 


== Se også ==
Croque monsieur
Daniel Teklehaimanot

Daniel Teklehaimanot Girmazion (født 10. november 1988 i  Debarwa) er en eritreisk landeveissyklist. Han ble profesjonell syklist i 2012.


== Meritter ==


== Referanser ==


== Eksterne lenker ==
(en) Daniel Teklehaimanot – Olympedia 
(en) Daniel Teklehaimanot – Sports-Reference (OL-resultater – arkivert) 
(en) Daniel Teklehaimanot – ProCyclingStats 
(en) Daniel Teklehaimanot – Cycling Archives 
(en) Daniel Teklehaimanot – Cycling Quotient 
(en) Daniel Teklehaimanot – CycleBase
Ragnar Lodbroks saga

Ragnar Lodbroks saga (norrønt: Ragnars saga loðbrókar) er en nordisk fornaldersaga fra ca 1300 som skildrer den danske kongen og helten Ragnar Lodbroks liv og død.Sagaen skildrer Ragnars vikingtokter, ekteskap med først Tora Borgarhjort og deretter med Åslaug Sigurdsdatter og hans sønner med dem, videre hans herjinger og død i England, og hvordan sønnene Ivar Beinlause, Halvdan Kvitserk, Sigurd Orm-i-auga og Bjørn Jernside hevner ham etter hans død i ormegården hos kong Ella/Ælla i Northumbria i England.Selv om Ragnar har gitt sitt navn til sagaen, er det i like stor grad hans andre kone Åslaug (ifølge Volsungesagaen datter av den mytiske Sigurd Fåvnesbane og med tilnavnet Kråka) som gir sagaen liv. Hun har blitt beskrevet som «en særtegnet personlighed, i langt højere grad end Ragnarr selv», og som den som «much more than her husband can be called the chief caracter of the saga». Åslaug er både den foreldreløse Askepott-karakteren, den selvbevisste hustruen og den hevnlystne valkyrien Randalín.
Teksten er bare kjent fra ett middelaldermanuskript, NKS 1824 b 4° (1824b) fra ca år 1400, hvor sagaen er skrevet rett etter Volsungesagaen. Det er Sigurds datter, og Ragnars kone, Åslaug som er forbindelsen mellom de to sagaene. Andre tekster om Ragnar Lodbrok er Tåtten om Ragnarssønnene, som kjennes fra Hauksbok, og Krákumál et kvad fra 1100-tallet som foregir å være Ragnars dødssang. Sannsynligvis har det eksistert en eldre «Ragnars saga» fra omkring 1250 – som det vises til i þáttr af Ragnarssonum, og denne foreliggende sagaen er skrevet etter denne. Det er mulig at den eldre, tapte sagaen var mer innholdsrik enn den bevarte. Den foreliggende sagaen har et visst preg av å være «samanraska frå ymse kanter og knytte laust i hop», med flere episoder som kan gjenfinnes i flere middelalderske ridderromaner.
Sagaen er oversatt til nynorsk i 1914, og utgitt sammen med Krákumál.


== Referanser ==


== Eksterne lenker ==
Sagateksten på norsk (bokmål) og norrønt på www.norsesaga.no
Liste over flaggbærere for Vietnam under OL

Liste over vietnamesiske olympiske flaggbærere er en liste over vietnamesiske idrettspersoner som bar det vietnamesiske nasjonale flagg ved åpningsseremoniene i sommer-OL. Vietnam eller tidligere Sør-Vietnam har sålangt ikke deltatt i vinter-OL, og har derfor ikke hatt flaggbærere under vinterlekene.


== Som Sør-Vietnam ==


== Som Vietnam ==


== Referanser ==
Welcome to Shit City

Welcome to Shit City er et musikkalbum med Shit City, utgitt i 2012.


== Sporliste ==
Six-stroke Engine
Going South
Killing Time
Golden Tunes
Oh, That Feeling
allad Of Crowbird
Fly Agaric
22/47
It Would Be Rad To Keep That ´Ol Beast Alive
Soon To Be Over
N S W
Sitting On A Train


== Eksterne lenker ==
(en) Welcome to Shit City på Discogs
Bjarkemål

Bjarkemål (norrønt: Bjarkamál) er et norrønt heltedikt fra omkring år 1000. Ettersom det begynner med at Hjalte vekker kongens hird til kamp, ble kvadet også kalt Húskarlahvǫt («hirdmannseggingen»). Ifølge Snorres Olav den helliges saga skal Tormod Kolbrunarskald ha fremsagt «det gamle Bjarkemål» før slaget på Stiklestad. Diktet er således gammelt, og antas å ha vært et av foreleggene for Rolf Krakes saga.I Bjarkemål har Rolf Krake gjort svenskene skattskyldige, men de ødelegger kongesetet Lejre med list, for vognene som angivelig frakter skattene til Lejre, er i stedet fylt med skjulte våpen. Da svenskene under Hjartvars ledelse ankommer Lejre, blir de bedt til gjestebud, men passer på å holde seg edru. 
Det gjør ikke danene, og Bjarke sover dypt i hallen, mens hans fylgje i en bjørns skikkelse kjemper på hans vegne utenfor. Da Bjarke omsider våkner og griper til våpen, er bjørnen forsvunnet.Bare noen få strofer av diktet er bevart på islandsk, ellers er det kjent fra Saxos latinske versjon. Diktet handler om Rolf Krakes nederlag i Lejre, og historien fremstilles som en dialog mellom to av Rolf Krakes tolv berserker, Bodvar Bjarke (derav navnet Bjarkemål) og Hjalte. Hos Saxo består diktet av tre deler eller «sanger»: Først Hjaltes tale om hirdmannslivet, så Hjaltes minnetale over heltekongen, og til sist Bjarkes enetale som gjentar hyllesten av livet som kongens hirdmann. Saxo skrev at han hadde oversatt det til latin fra «folkespråket», men han har omarbeidet det helt etter antikke forbilder, og brukt heksametre som i Iliaden, Odysseen og Æneiden. 
Saxos versjon, som utgjør 298 heksameter, er utpenslet med lån fra antikken, som andre sang (Nyktomakhien) i Æneiden, der Æneas forteller Dido om grekernes og trojanernes kamp i Troja. Nyktomakhien er av omtrent samme lengde som Bjarkemål og inneholder de samme elementene: Den trojanske hest/svenskenes innsmuglede våpen, danene/trojanerne sover da svenskene/grekerne griper til våpen; og som klimaks: Gudinnen Venus viser Æneas at det er gudene selv: Jupiter, Juno, Minerva og Neptun som ønsker at Troja skal falle, og han bør derfor ta flukten. Tilsvarende viser Rolf Krakes søster Ruth Bjarke krigsguden Odin. Forskjellen er at synet av Odin blir Bjarkes og Hjaltes dødsstund.Dikterpresten N.F.S. Grundtvig har gitt sin versjon av diktet i salmen «Sol er oppe». Diktet er oversatt til nynorsk av Erik Eggen og utgitt sammen med Rolf Krakes saga.


== Referanser ==


== Eksterne lenker ==
heimskringla.no, dansk fulltekst
Anne Lise Thoresen Andersen

Anne Lise Thoresen Andersen (tidligere Anne Lise Thoresen; født 3. mai 1934) er en norsk tidligere friidrettsutøver fra Bærum. Hun fikk kongepokalen under NM i Sarpsborg 14. august 1954, etter hennes dobbeltseier på 100 meter og 200 meter. Mesterskapet var preget av vind, og hennes vinnertider bar preg av det. Hun løp på 11,8 i kvalifiseringen og 12.0 i finalen med +3,5 m/s. På 200 meter løp hun på 24,9 sekund, hele 0,8 sekund under den norske rekorden, men med en medvind på +6,5 m/s. Hun representerte IL Tyrving.
Senere samme år satte Thoresen Andersen norske rekorder på begge distanser i godkjente forhold. Hun senket rekorden på 100 meter fra 12,4 til 12,2 på Bislett den 2. september og tre dager senere til 12,0 på 100 meter under nok et stevne i Sarpsborg. Hennes rekord på 200 meter kom to uker etter NM, da hun løp på 25,4 under et løp i Bern, og slo den 8 år gamle rekorden til Marit Hemstad på 25,7.


== Medaljer i norske mesterskap ==


== Referanser ==
Hoàng Xuân Vinh

Hoàng Xuân Vinh (født 6. oktober 1974 i Hanoi) er en profesjonell sportsskytter (pistol) fra Vietnam, og representerer hjemlandet. Han deltok under Sommer-OL 2012 i grenen skyting og øvelsen 50 m pistol hvor han tok en 4.-plass bare 0,1 poeng bak bronsemedaljen. Vinh deltok og i 10 m luftpistol, her hadde han ett poeng for lite til å nå finale-skytingen og ble nummer ni. Han var Vietnams eldste utøver under Sommer-OL 2012 med sine 37 år. I Sommer-OL 2016 i Brasil tok han Vietnams første gullmedalje noensinne i de Olympiske leker. Dette skjedde i grenen 10 m luftpistol der han oppnådde en skår på 202,5, foran Brasils Felipe Almeida Wu på andreplass med 202,1 poeng. Senere i lekene tok han også sølv i 50 m pistol, bak Jin Jong-oh, og ble med det første utøver fra Vietnam til å ta to olympiske medaljer.


== Referanser ==

Under Sommer-OL 2020 i Tokyo som ble arrangert i 2021, ble han nummer 22 i 10 meter luftpistol.


== Eksterne lenker ==
(en) Hoàng Xuân Vinh – Olympedia 
(en) Hoàng Xuân Vinh – Sports-Reference (OL-resultater – arkivert) 
(en) Hoàng Xuân Vinh – ISSF 
(en) Profil på London2012.com
(en) Profil på BBC Sport Olympics 2012
(en) Profil på Sports.Yahoo.com 2012
(en) Profil på www.NBColympics.com 2012
Atlantiske språk

Atlantiske språk, eller vestatlantiske språk, er en gruppe språk i familien niger-kongospråk. 
De atlantiske språkene snakkes langs Atlanterhavskysten fra Senegal til Liberia. Wolof i Senegal og flere av fula-språkene er de mest folkerike av de atlantiske språkene, med flere millioner brukere hver. Andre viktige medlemmer inkluderer serer og jola-dialektklyngen i Senegal. 
Temne, et av hovedspråkene i Sierra Leone, ble tidligere inkludert i den atlantiske undergruppen, men i regnes ikke lenger å tilhøre de atlantiske språk.De fleste atlantiske språk har konsonantmutasjon og har substantivklasse-systemer som ligner på de fjernt beslektede bantuspråkene. Noen språk er tonale, mens andre, som wolof, har tonehøyde-aksent-systemer. Den grunnleggende ordrekkefølgen har en tendens til å være subjekt-verb-objekt.


== Eksterne lenker ==
Journal of West African Languages: Atlantic languages (en)
Wolfgang Wilhelm av Pfalz-Neuburg

Wolfgang Wilhelm av Pfalz-Neuburg (født 4. november 1578 i Neuburg an der Donau, død 20. mars 1653 i Düsseldorf) var en tysk riksfyrste i det hellige romerske rike av den tyske nasjon. Han var både hertug av Pfalz-Neuburg og hertugdømmet Jülich-Berg fra 1614 til 1653. Han var eldste sønn av Pfalzgreven og hertugen av Neuburg Philipp Ludwig von Pfalz-Neuburg (1547–1614) og Annas av hertugdømmet Jülich-Kleve-Berg (1552–1632).


== Referanser ==
Lê Thị Hoàng Ngọc

Lê Thị Hoàng Ngọc (født 1. juli 1982 i Hưng Yên, Tonkin) er en profesjonell sportsskytter (pistol) fra Vietnam, og representerer hjemlandet. Hun deltok under Sommer-OL 2012 i grenen skyting og øvelsen 25 m pistol hvor hun tok en 32.-plass av 39 skyttere. Ngọc deltok og i 10 m luftpistol, her tok hun en 21.-plass av 49 skyttere. Hun var Vietnams eldste kvinnelige utøver under Sommer-OL 2012 med sine 30 år.


== Referanser ==


== Eksterne lenker ==
(en) Lê Thị Hoàng Ngọc – Olympedia 
(en) Lê Thị Hoàng Ngọc – Sports-Reference (OL-resultater – arkivert) 
(en) Lê Thị Hoàng Ngọc – ISSF 
(en) Profil på London2012.com
(en) Profil på BBC Sport Olympics 2012
(en) Profil på Sports.Yahoo.com 2012
(en) Profil på www.NBColympics.com 2012
Yanahuara (distrikt)

Yanahuara er et distrikt i provinsen Arequipa i regionen Arequipa i Peru. Distriktets nasjonale statistikkode er 040126 og hovedstaden er Yanahuara.


== Referanser ==


== Eksterne lenker ==
Censos Nacionales: XI de Población y VI de Vivienda 2007.
INEI: Dispositivo Legal de los Distritos
Offisielle netsiden
Deut

Deut (nederlandsk: duit) var en kobbermynt som på 1600- og 1700-tallet var i sirkulasjon i Geldern, Kleve og Nederland. Den ble preget frem til 1816 og hadde verdien 2 Penningen, 1/8 Stüber og 1/160 Gulden. Den tilsvarte 1 1/12 tyske penning.
Kjærlighetsvisa

«Kjærlighetsvisa» er en norsk visesang, skrevet av Halvdan Sivertsen. Sivertsen spilte den inn på LP-platen Nordaførr (MAI 7906), som ble utgitt i 1979. Sangen ble til etter en krangel Sivertsen hadde med kona i 1977. Da kona forlot parets leilighet i sinne, satte Halvdan Sivertsen seg ned og skrev sangen i løpet av et par timer.«Kjærlighetsvisa» har siden blitt en folkekjær sang i Norge, og i juli 2008 ble den kåret til tidenes nordnorske sommerlåt. Jurymedlem Marte Heggelund omtalte sangen som en «nasjonalsang» for regionen: «'Kjærlighetsvisa' er en sang som hele landet kjenner og er glad i, samtidig som den er ekstra spesiell for oss fra nord. Den er nærmest som en regional nasjonalsang å regne». Nesten en tredjedel av SMS-stemmene gikk til Sivertsens kjærlighetssang. Kåringen ble avholdt av Avisa Nordland og Radio 3 Bodø.
«Kjærlighetsvisa» har også blitt presentert i NRK-programmet Landeplage i 2009.


== Referanser ==
Herolind Shala

Herolind Shala (født 1. februar 1992) er en norsk-kosovisk fotballspiller som spiller for den tyrkiske klubben Büyükşehir Belediye Erzurumspor.Shala gikk i 2008 fra Tollnes til Notodden, før han ble hentet til Odds Ballklubb sommeren 2011. Han fikk sin Tippeligadebut mot Viking 19. august 2011 og scoret sitt første mål i øverste divisjon mot Brann 24. august 2012. 
Shala gjorde sin debut for Norge U21 15. oktober 2012, da Norge slo Nederland 4-2 på hjemmebane..
11. februar 2019 signert kontrakt med Vålerenga som varer til 31. desember 2020.


== Referanser ==


== Eksterne lenker ==
(en) Herolind Shala – UEFA 
(en) Herolind Shala – Transfermarkt 
(en) Herolind Shala – national-football-teams.com 
(en) Herolind Shala – WorldFootball.net 
(en) Herolind Shala – FootballDatabase.eu 
(en) Herolind Shala – Soccerway 
(en) Herolind Shala – EU-Football.info 
(en) Herolind Shala – PlaymakerStats.com 
(tr) Herolind Shala – Mackolik.com 
(en) Herolind Shala – Tyrkias fotballforbund 
Herolind Shalas profil på oddgrenland.no
Sælehus

Sælehus (fra norrønt sáluhus og sæluhús) er en gammel betegnelse på herberge for veifarende.
I Heimskringla skriver Snorre Sturlason om mannjevningen mellom kongene Sigurd Jorsalfare og Øystein Magnusson. Han forteller at «Kong Øystein hadde gjort meget nyttig i landet mens kong Sigurd var på ferd». Han navngir blant annet mange kirker som han bygde. Andre kongesagaer, både Morkinskinna og et sagahåndskrift (Hulda) forteller at det var stor ferdsel over Dovrefjell. Folk for ofte vill over fjellet og var utsatt for hardt vær - «let ek tar selohus gora oc legga fe til».


== Litteratur ==
Birthe Weber et al.: Vesle Hjerkinn - Kongens gård og sælehus. Norske Oldtidsfunn XXI - Universitetets kulturhistoriske museer, Oslo 2007


== Eksterne lenker ==
«Sælehus», SNL
Vesle Hjerkinn

Vesle Hjerkinn er et sted på Dovrefjell hvor det lå en gård, eller et sælehus i vikingtid og middelalder.
De gamle tuftene etter middelaldergården ligger i østenden av strekningen mellom Dombås og Hjerkinn i Dovre kommune, på sydsiden av elva Folda, ca. to kilometer øst for Gautåseter.
Arkeologiske utgravinger i regi av Kulturhistorisk museum dokumenterer at Vesle Hjerkinn har hatt en sentral rolle i ferdselen over Dovrefjell. Stedet har trolig vært krongods fra slutten av 800-årene e.Kr. i Harald Hårfagre sin regjeringstid.
To av de seks tuftene på stedet er undersøkt, og det er bygd opp en modell av ett av husene.


== Litteratur ==
Birthe Weber et al.: Vesle Hjerkinn - Kongens gård og sælehus. Norske Oldtidsfunn XXI - Universitetets kulturhistoriske museer, Oslo 2007


== Eksterne lenker ==
Visitnorway.com - Vesle Hjerkinn
Pilegrim.info - Vesle Hjerkinn
Ellen van Dijk

Eleonora (Ellen) van Dijk (født 11. februar 1987 i Harmelen i Woerden i Utrecht) er en nederlandsk bane- og landeveissyklist. I sine tenår deltok hun også som skøyteløper om vinteren.


== Meritter ==


== Referanser ==


== Eksterne lenker ==
(nl) Offisielt nettsted 
(en) Ellen van Dijk – kategori av bilder, video eller lyd på Commons 
(en) Ellen van Dijk – galleri av bilder, video eller lyd på Commons 
(en) Ellen van Dijk – Olympics.com 
(en) Ellen van Dijk – Olympic.org 
(en) Ellen van Dijk – Olympedia 
(en) Ellen van Dijk – Sports-Reference (OL-resultater – arkivert) 
(en) Ellen van Dijk – Speedskatingbase.eu 
(en) Ellen van Dijk – SpeedSkatingNews.info 
(en) Ellen van Dijk – ProCyclingStats 
(en) Ellen van Dijk – Cycling Archives 
(en) Ellen van Dijk – Cycling Quotient 
(en) Ellen van Dijk – CycleBase SyklingOffisiell team nettside
Ellen van Dijk på London2012.com
(en) Profil på The-Sports.org (noen resultater)Som skøyteløper(en) Profil på Jakub Majerski's Speedskating database (Adelskalender distanser og sammenlagt)
(en) Profil og resultater for sesongene 2001/02 – 2006/07 og 2001/02 – 2002/03 på www.OSTA.nl (ikke komplette oversikter)
(nl) Profil på Effesport.nl (noen resultater, ikke komplett som gir feil personlige rekorder -oversikt)
Snøheim

Snøheim turisthytte ligger ved foten av Snøhetta på Dovrefjell.
Hytta ble bygd av Den Norske Turistforening (DNT) i 1952. Hytta ble overtatt av Forsvaret i forbindelse med utvikling av Hjerkinn skytefelt i 1959, og skiftet da navn til Snøheim. 
Høsten 2007 fikk DNT Oslo og Omegn tilbake Snøheim fra Forsvaret. Hytta er nå utbygd og satt i stand til en betjent turistforeningshytte med 80 senger. Adkomst med skyttelbuss fra Hjerkinn.


== Konflikt med villrein ==
Etter at DNT overtok hytten startet en konflikt om hvorvidt veien til hytten gjennom skytefeltet skulle bli værende.
Konflikten gikk ut på at veien krysser vandrerutene til fjellreinen i Snøhetta-området, og det ble fryktet at reinen ville slutte å trekke om veien ble åpnet for fri trafikk. 
Trekket her er viktig for å opprettholde rotasjonstrekket rundt Snøhettamassivet slik at villreinens funksjonelle bruk av landskapet i villreinområdet (kalvingsområder, sommerbeiter, vinterbeiter) kan bevares.
I april 2018 ble det vedtatt at veien blir liggende, men det innføres strenge restriksjoner for ferdsel på veien. Bilkjøring er forbudt og sykling er ikke lov utenom perioden 1. juni- 15. juli. Fem ganger hver dag kan folk fraktes med buss inn til turisthytten.


== Referanser ==


== Eksterne lenker ==
«Snøheim». Kulturminnesøk. Riksantikvaren – Direktoratet for kulturminneforvaltning.
Simen Bakken

Simen Bakken (født 20. august 1996 i Oslo) er en norsk skuespiller. Han er mest kjent for rollen Tormod Haug i TV 2s serie Hotel Cæsar i sesong 32. Han spilte også i to barnefilmer i rollen som «Erke» i Julenatt i Blåfjell samt oppfølgeren Jakten på det magiske horn.Han er født og oppvokst i Oslo, men flyttet i ungdomsårene til Elverum i Hedmark. Han har spilt i flere reklamefilmer, blant annet en for Elverum videregående skole.


== Filmografi ==
2009 Julenatt i Blåfjell «Erke»
2011 Blåfjell 2: Jakten på det magiske horn «Erke»
2014 Ny IB-linje Elverum vgs (reklamefilm) «Jens»
2015 Hotel Cæsar, sesong 32 «Tormod Haug»


== Referanser ==


== Eksterne lenker ==
(en) Simen Bakken på Internet Movie Database 
(en) Simen Bakken hos The Movie Database
Middelthuns gate 29

Middelthunsgate 29 er en bygning i Middelthuns gate på Majorstuen i Oslo. Eiendommen er fra 1964 og har fredningsbestemmelser, men ble rehabilitert i 2011. Etter rehabiliteringen fikk bygget energiklasse B.
Bygget ligger på Majorstua, og grenser til Frognerparken.
Bygget eies av Entra ASA og brukes som kontor av Norges vassdrags- og energidirektorat.


== Eksterne lenker ==
(en) NVE building – kategori av bilder, video eller lyd på Commons 
Entra eiendom: Middelthunsgate 29
«Middelthuns gate 29». Kulturminnesøk. Riksantikvaren – Direktoratet for kulturminneforvaltning.
Sportsklubben Varden

For idrettslaget fra Meråker med samme navn, se Idrettslaget Varden. Varden har også andre betydninger.Sportsklubben Varden (stiftet 21. april 1918) var et idrettslag fra Tøyen i Oslo. Idrettslaget ble dannet i 1918 som en sammenslutning av gutteklubbene Brage og Varden. I klubbens første leveår ble den tatt opp i Kristiania Fotballkrets' C-klasse. I 1919 ble navnet endret til Tøien Ballklubb. Dette året tok klubben også ski på programmet, og i 1920 ble den opptatt i Norges Skiforbund.
3. april 1925 vedtok idrettslaget å melde seg ut av Norges Landsforbund for Idrett og delta aktivt i Arbeidernes Idrettsforbund, som den høsten året før hadde besluttet å bli medlem av. Etter å ha blitt slått ut i kvartfinalen i 1925, vant klubben i 1926 arbeidermesterskapet i fotball. I 1927 tok klubben tilbake sitt opprinnelige navn, Varden, men ble etter en uoverenstemmelse med Arbeidernes fotballutvalg nektet å delta i arbeidermesterskapet dette året. På generalforsamlingen 25 oktober 1927 meldte Varden seg dermed ut av AIF og inn igjen i Norges Landsforbund for idrett og i fotballforbundet. Klubben deltok fra 1928 i kretsserien i Oslo og ble i 1929 kretsmester klasse D.Under generalforsamlingen i november 1934 gikk 28 av 45 fremmøtte inn for å melde klubben for andre gang inn i Arbeidernes Idrettsforbund. Siden det krevdes to tredjedels flertall for en slik beslutning, ble ikke forslaget vedtatt. Dermed valgte flertallet i idrettslaget å bryte ut og slå seg sammen med Sportsklubben Heimdal (stiftet 1931), som kort tid i forveien hadde gått inn i AIF. Sammenslutningen tok navnet navnet Arbeideridrettslaget Varden, og forble medlem i AIF fram til krigsutbruddet i 1940. 
15. februar 1946 slo Varden seg sammen med to andre tidligere arbeideridrettslag, Sportsklubben Brage og Sportsklubben Grane, og dannet Vahl Sportsklubb.


== Referanser ==


== Litteratur ==
Rolf E. Olsen, red. (1933). Sportsklubben Varden Jubileumsskrift 1918 – 1933. Oslo. 
Peder Chr. Andersen (1933). Oslo Fotballkrets gjennem 25 år. Oslo. 
Asbjørn Halvorsen, red. (1947). Norges Fotballeksikon. Oslo: Prent forlag.
Olivita

OliVita AS er et norsk aksjeselskap som produserer og distribuerer det patenterte Omega-3 tilskuddet OliVita. Firmaet ble etablert i 2002 og har hovedkontor i Tromsø. Produktet er basert på 20 års forskning fra Universitetet i Tromsø og er det eneste Omega-3 tilskuddet på markedet med kombinasjonen selolje og olivenolje.


== Historie ==
OliVita er basert på flere kliniske studier med tilsammen 1200 deltakere utført fra 1986 av professorene Bjarne Østerud og Edel O. Elvevoll ved Universitetet i Tromsø.


== Produktet ==
OliVita er en blanding av raffinert selolje og kaldpresset olivenolje. Seloljen er rik på omega-3 og har betydelig mer av den gunstige fettsyren DPA enn fiskeolje og krillolje, i tillegg til EPA og DHA-fettsyrene.
Olivenoljen er rik på naturlige antioksidanter, som har en viktig funksjon ved å beskytte mot oksidasjon (harskning) av flerumettede fettsyrer (inkludert omega-3) i kroppen. I tillegg inneholder olivenoljen fettsyren omega-9. Antioksidantene samvirker også med omega-3 og beskytter kroppen mot reaksjoner som kan føre til åreforkalkning, blodpropp, hjerneslag, psoriasis og leddgikt.  Seloljen i olivita kommer fra New Foundland i Canada og raffineres i Norge.


== Patent ==
OliVita er en patentbeskyttet blanding av selolje og kaldpresset olivenolje 


== Se også ==
Omega 3
Olivenolje


== Referanser ==


== Eksterne lenker ==
OliVita AS hjemmeside
Vahl Sportsklubb

Vahl Sportsklubb (stiftet 21. april 1918) var et norsk idrettslag fra Oslo. Klubben hadde tilhold i områdene rundt Rudolf Nilsens plass (tidligere Vahls plass) på Tøyen.
Vahl Sportsklubb ble dannet 5. februar 1946 da de tre tidligere arbeideridrettslagene Sportsklubben Brage, Sportsklubben Grane og Sportsklubben Varden besluttet å slå seg sammen. Sammenslutningen valgte å beholde stiftelsesdatoen til Varden, som var den eldste klubben.Vahl hadde aktivitet innen bandy, fotball, håndball, ishockey, orientering, skiidrett og skøyter. Klubben arrangerte skøyteløp på Vahls plass inntil midt på 1960-tallet. Klubben gikk i oppløsning en gang etter dette.


== Referanser ==